
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Sociālā uzņēmuma likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likumprojekts ir izstrādāts, lai izpildītu Ministru kabineta 2022. gada 21. jūnija sēdes protokollēmuma (Nr. 33, 75. §) "Informatīvais ziņojums "Par sociālo uzņēmumu darbību un attīstību laika posmā no 2020. gada 1. aprīļa līdz 2022. gada 1. aprīlim"" (turpmāk – protokollēmums) 2.1. apakšpunktu un, lai pilnveidotu līdzšinējo regulējumu.
Vienlaikus saskaņā ar informatīvajā ziņojumā "Par prioritārajiem pasākumiem birokrātijas mazināšanai 2025. gadā" nepieciešams veikt Labklājības ministrijas vadītās Sociālo uzņēmumu komisijas darbības optimizāciju (2025. gada 22. aprīļa MK protokollēmums Nr. 16, 43. §). 
1.2. Mērķis
Mērķa apraksts
Likumprojekta mērķis ir izpildīt protokollēmuma 2.1. apakšpunktā noteikto uzdevumu izstrādāt un noteiktā kārtībā iesniegt izskatīšanai Ministru kabinetā grozījumus Sociālā uzņēmuma likumā, paredzot, ka turpmāk Labklājības ministrija sagatavo iesniegšanai Ministru kabinetā informatīvo ziņojumu par sociālo uzņēmumu darbību un attīstību ne retāk kā reizi trijos gados, kā arī pilnveidot tiesisko regulējumu sociālās uzņēmējdarbības jomā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Likuma 4. panta otrā daļa nosaka, ka atbalsta programmu efektivitātes izvērtēšanai, Labklājības ministrijai reizi divos gados ir jāsagatavo iesniegšanai Ministru kabinetā informatīvo ziņojumu par sociālo uzņēmumu darbību un attīstību.

Sociālā uzņēmuma likuma (turpmāk – Likums) 5. panta otrā daļa paredz, ka Sociālā uzņēmuma statusu piešķir sabiedrībai ar ierobežotu atbildību, ja tā atbilst šā panta pirmajā daļā noteiktajiem kritērijiem un ja:
1) tās statūtos noteiktie mērķi atbilst šā likuma mērķim un tā veic Likuma 2. pantā minēto saimniecisko darbību;
2) tās dalībnieku sapulce ir pieņēmusi lēmumu par sociālā uzņēmuma statusa iegūšanu. Dalībnieku sapulces lēmums par sociālā uzņēmuma statusa iegūšanu ir pieņemts, ja par to nodotas ne mazāk kā divas trešdaļas no sapulcē pārstāvētajām balsīm un statūtos nav noteikts lielāks šāda lēmuma pieņemšanai nepieciešamais balsu skaits;
3) tā iegūto peļņu nesadala, bet iegulda statūtos noteikto mērķu sasniegšanai;
4) tā nodarbina algotus darbiniekus;
5) uzņēmuma izpildinstitūcijā, pārraudzības institūcijā vai konsultatīvajā institūcijā, ja tāda izveidota, ir iesaistīts mērķa grupas pārstāvis vai mērķa grupu pārstāvošas biedrības vai nodibinājuma pārstāvis, vai konkrētās jomas eksperts.

Likuma 5. panta piektā daļa paredz, ka sociālā uzņēmuma statusu iegūst ar dienu, kad stājies spēkā Labklājības ministrijas lēmums par sociālā uzņēmuma statusa piešķiršanu.

Saskaņā ar Likuma 6. panta trešo daļu Sociālo uzņēmumu komisija (turpmāk – Komisija) sniedz Labklājības ministrijai motivētu atzinumu par:
1) pretendenta atbilstību šā likuma 5. panta otrās daļas 1. punkta prasībām;
2) reģistrēta sociālā uzņēmuma darbības atbilstību šā likuma 5. panta otrās daļas 1. punkta prasībām un Ministru kabineta noteiktajiem darbības rādītājiem.

Savukārt 9. panta otrajā un trešajā daļā noteikts, ka sociālais uzņēmums peļņu (jebkurā pārskata gadā gūto) nesadala dividendēs un nav tiesīgs izdarīt dividenžu izmaksas vai izmaksas pamatkapitāla samazināšanas gadījumā, kā arī citas izmaksas Komerclikuma 182. panta izpratnē.

Likuma 10. panta pirmā daļa uzliek sociālajiem uzņēmumiem pienākumu katru gadu līdz 1. maijam iesniegt Labklājības ministrijai iepriekšējā gada darbības pārskatu.
Problēmas un risinājumi
Problēmas apraksts
Lai izvērtētu reģistrēta sociālā uzņēmuma darbības atbilstību sociālā uzņēmuma statusam, Komisija izskata sociālo uzņēmumu gada darbības pārskatus un sniedz atzinumus. Saskaņā ar datiem uz 2025. gada 11. aprīli Latvijā bija 250 sociālie uzņēmumi. Pieaugot sociālo uzņēmumu skaitam, pieaug arī Komisijai radītais administratīvais slogs un izmaksas par tās darbu.
Turklāt, informatīvais ziņojums "Par prioritārajiem pasākumiem birokrātijas mazināšanai 2025. gadā" paredz veikt Labklājības ministrijas vadītās Sociālo uzņēmumu komisijas darbības optimizāciju (2025. gada 22. aprīļa MK protokollēmums Nr. 16, 43. §). 
Risinājuma apraksts
Lai mazinātu administratīvo slogu Komisijai, ir nepieciešams veikt grozījumus Likuma 6. panta trešajā daļā, nosakot, ka tiek vērtēti nevis visi sociālo uzņēmumu gada darbības pārskati un sniegti par tiem atzinumi, bet tikai tie, par kuriem ir konstatēta neatbilstība vai iespējama neatbilstība. Labklājības ministrija pārbauda uzņēmuma atbilstību Likuma 5. un 9. panta prasībām:
1) tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu, nodevu, tai skaitā valsts sociālās apdrošināšanas obligāto iemaksu, parādu, kas kopsummā pārsniedz 150 euro;
2) tam nav pasludināts juridiskās personas maksātnespējas process vai uzsākta likvidācija, tā saimnieciskā darbība nav apturēta vai pārtraukta;
3) tas nav uzskatāms par administratīvi sodītu par Likumā minētajiem pārkāpumiem a) nodokļu jomā,  b) darba tiesisko attiecību jomā, c) darba aizsardzības jomā, d) patērētāju tiesību aizsardzības jomā, vai e) sociālā uzņēmuma darbības jomā;
4) tas pēdējā gada laikā nav izdarījis būtisku pārkāpumu negodīgas komercprakses, reklāmas vai sociālā uzņēmuma darbības jomā vai citu būtisku pārkāpumu;
5) tā statūtos noteiktie mērķi atbilst šā likuma mērķim un tas veic šā likuma 2. pantā minēto saimniecisko darbību;
6) tas iegūto peļņu nav sadalījis dividendēs;
7) tas nodarbina algotus darbiniekus;
8) uzņēmuma izpildinstitūcijā, pārraudzības institūcijā vai konsultatīvajā institūcijā ir iesaistīts mērķa grupas pārstāvis vai mērķa grupu pārstāvošas biedrības vai nodibinājuma pārstāvis, vai konkrētās jomas eksperts;
9) tā pārskata gads sakrīt ar kalendāra gadu;
10) tas nav izdarījis dividenžu izmaksas vai izmaksas pamatkapitāla samazināšanas gadījumā, kā arī citas izmaksas Komerclikuma 182. panta izpratnē;
11) tas ir izmantojis mantu un finanšu līdzekļus tikai statūtos norādītajiem mērķiem;
12) tas neveic sistemātiskus darījumus ar vērtspapīriem vai nekustamo īpašumu, izņemot telpu iznomāšanu vai izīrēšanu;
13) tas nedarbojas tādās jomās kā sprāgstvielu, ieroču un munīcijas ražošana un tirdzniecība, alkoholisko dzērienu ražošana (izņemot mazās alkoholisko dzērienu darītavas), tabakas izstrādājumu ražošana un tirdzniecība, azartspēles un derības, finanšu un apdrošināšanas darbības vai jomās, kas apdraud sabiedrības drošību un veselību;
14) tas nav izsniedzis aizdevumus, izņemot aizdevumus mērķa grupām, ja tas paredzēts sociālā uzņēmuma statūtos.
Labklājības ministrija pārbauda uzņēmuma atbilstību Ministru kabineta 2018. gada 27. marta noteikumu Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību" 22. punktā noteikto darbības rādītāju izpildi:
- attiecībā uz sociālajiem uzņēmumiem, kuru sociālais mērķis ir mērķa grupu nodarbinātība:
1) mērķa grupas nodarbinātības rādītājs darbības pārskata periodā – ir vismaz 50 vai 30 procenti (atkarībā no kopējā nodarbināto skaita) no visiem nodarbinātajiem;
2) mērķa grupas personas tiek nodarbinātas darbavietā, kas izveidota no jauna vai kurā vismaz četrus mēnešus pirms dienas, kad mērķa grupas persona ir uzsākusi darbu, nav tikusi nodarbināta persona, kura nav mērķa grupas persona;
3) mērķa grupas personas vidēji pārskata periodā tika nodarbinātas uz laiku, kas ir ne mazāk kā 10 vai 25 procenti (atkarībā no mērķa grupas) no pilnas darba slodzes;
- attiecībā uz sociālajiem uzņēmumiem, kuru sociālais mērķis ir dzīves kvalitātes uzlabošana sabiedrības grupai – ne mazāk kā 30 % no visiem sniegtajiem pakalpojumiem vai saražotajām precēm ir sniegti sabiedrības grupai;
- ir izpildīti vismaz 50 % no sociālā mērķa sasniegšanai iepriekš izvirzītajiem uzdevumiem.
Ja visas iepriekšminētās prasības ir izpildītas, tad uzņēmuma darbība tiek uzskatīta par atbilstošu Likuma prasībām un Komisijas atzinums nav nepieciešams. Šie darbības pārskati ir pieejami Komisijai, kas pēc savas izvēles (piemēram, ja Komisijas locekļi ir konstatējuši iespējamu neatbilstību) var izvērtēt attiecīgo gada darbības pārskatu un sniegt atzinumu par uzņēmuma darbības atbilstību. Ja Labklājības ministrija konstatē neatbilstību kādai no prasībām vai iespējamu neatbilstību (piemēram, uzņēmums ir mainījis darbības jomu un Komisija nav sniegusi atzinumu par labvēlīgas un nozīmīgas sociālās ietekmes esamību uzņēmuma jaunajā darbības jomā), šo darbības pārskatu nodod Komisijai izvērtēšanai un atzinuma sniegšanai.
Problēmas apraksts
Iepriekšējā gada darbības pārskatus sociālie uzņēmumi iesniedz katru gadu līdz 1. maijam, bet informatīvais ziņojums tiek gatavots pirms saņemti dati par sociālo uzņēmumu darbību, kas nozīmē, ka informatīvajā ziņojumā sniegtais izvērtējums par sociālo uzņēmumu darbību un attīstību nevar būt pilnvērtīgs. Līdz ar to, divu gadu periods nav pietiekams, lai izvērtētu sociālo uzņēmumu darbību un attīstības dinamiku. Ņemot vērā minēto, protokollēmums paredz, ka turpmāk Labklājības ministrija sagatavo iesniegšanai Ministru kabinetā informatīvo ziņojumu par sociālo uzņēmumu darbību un attīstību ne retāk kā reizi trijos gados.
Risinājuma apraksts
Ņemot vērā minēto, lai izpildītu protokollēmumā uzdoto uzdevumu un nodrošinātu iespēju veikt pilnvērtīgāku atbalsta programmu efektivitātes izvērtējumu, ir nepieciešams veikt grozījumus Likuma 4. panta otrajā daļā, paredzot, ka turpmāk informatīvais ziņojums par sociālo uzņēmumu darbību un attīstību tiks sagatavots iesniegšanai Ministru kabinetā reizi trijos gados.
Problēmas apraksts
Starptautiskā pieredze attiecībā uz peļņas sadales kritērija piemērošanu sociālajiem uzņēmumiem dažādās valstīs ir atšķirīga – viena daļa valstu neatļauj peļņas sadali, otra daļa atļauj daļēju peļņas sadali un citas valstis neierobežo peļņas sadali vispār.
Starptautiski pieņemts, ka sociālā uzņēmējdarbība apvieno biznesa un sociālos mērķus, kur peļņa nav galvenais mērķis, un peļņas sadale sociālajos uzņēmumos var atšķirties no tradicionālajiem uzņēmumiem, jo peļņa netiek uzkrāta īpašnieku labā, bet tā ir paredzēta, lai atbalstītu uzņēmuma sociālo misiju un investētu to tālākā attīstībā. Tādējādi, peļņa sociālajā uzņēmumā var tikt sadalīta atbilstoši uzņēmuma sociālajiem mērķiem un ieguldījumiem to sasniegšanā, piemēram, daļa no peļņas var tikt novirzīta uzņēmuma sociālo pasākumu finansēšanai, darba ņēmēju apmācībai, kā arī inovatīvu metožu īstenošanai. Līdzīgi kā citos uzņēmējdarbības modeļos, peļņas gūšana sociālajos uzņēmumos atkarīga no uzņēmuma veiktspējas, ieņēmumiem un izdevumiem, bet atšķirībā no tradicionālajiem uzņēmumiem, sociālie mērķi ir galvenā prioritāte.
Kā rāda citu valstu pieredze, daļēja peļņas sadale var motivēt investorus ieguldīt sociālajos uzņēmumos un tādējādi sekmēt to attīstību.
Risinājuma apraksts
Ņemot vērā citu valstu pieredzi, arī Latvijā ir nepieciešams veikt grozījumus Likumā un atļaut daļēju peļņas sadali līdz 50% no pārskata gada peļņas, ņemot vērā atbilstošus kritērijus.
Jāatzīst, ka atļauja sadalīt peļņu var radīt gan priekšrocības, gan arī riskus. Atļaujot vismaz daļēju peļņas sadali, sociālie uzņēmumi var piesaistīt privāto investoru finansējumu, kas ir nepieciešams, lai veicinātu uzņēmuma attīstību un paplašināšanos, kā arī, lai nodrošinātu finansiālu ilgtspēju. Turklāt atļauja sadalīt peļņu var motivēt gan sociālos uzņēmējus, gan investorus strādāt produktīvāk, palielinot gan uzņēmuma ieņēmumus, gan arī  radīto sociālo ietekmi. Tomēr ir svarīgi saglabāt līdzsvaru starp dividenžu izmaksu un sociālā mērķa sasniegšanu.
Atļaujot peļņas sadali sociālajiem uzņēmumiem, jānodrošina pietiekama uzraudzība, lai izslēgtu situācijas, kad uzņēmums koncentrējas uz peļņas gūšanu, nevis sociālā mērķa sasniegšanu.
Lai novērstu situācijas, kad uzņēmuma peļņas avots ir saņemtais grants no publiskajiem resursiem, nevis saimnieciskās darbības ieņēmumi, peļņas sadale būtu atļauta tikai tad, ja pēdējo triju gadu laikā, par kuriem ir iesniegti gada pārskati, uzņēmums nav saņēmis sociāliem uzņēmumiem paredzētu finanšu atbalstu granta veidā no publiskiem avotiem, un tikai par pārskata gadu (nebūs atļauts sadalīt iepriekšējo pārskatu gadu peļņu, kas nav sadalīta dividendēs, jeb nesadalīto peļņu). Attiecīgi triju gadu periods tiks skaitīts no brīža, kad tika pieņemts lēmums par de minimis atbalsta (granta) piešķiršanu. 

Šāda peļņas sadalīšanas iespēja ierobežotā apmērā ar noteiktiem nosacījumiem ļautu sociālajiem uzņēmumiem piesaistīt investorus, kas vēlas ieguldīt savus līdzekļus sociālā labuma radīšanā, vienlaikus novēršot konkurences kropļojumus un publiskā finansējuma nonākšanu sociālo uzņēmumu īpašnieku rokās, kā arī radītu papildus motivāciju veiksmīgai uzņēmuma darbībai.

Vienlaikus jāņem vērā, ka Likumā sociālajiem uzņēmumiem ir noteikti atbalsta instrumenti, tai skaitā, uzņēmumu ienākuma nodokļa (turpmāk – UIN) atvieglojumi.
Taču līdzšinējā pieredze rāda, ka sociālie uzņēmumi praktiski neizmanto UIN atvieglojumus. Saskaņā ar datiem uz 2025. gada 25. augustu, 2023. gadā UIN atvieglojumiem pieteicās 2 uzņēmumi, 2024. gadā arī 2 uzņēmumi, savukārt 2025. gadā neviens uzņēmums nav pieprasījis minēto atvieglojumu, kas liecina, ka atbalsts UIN atvieglojumu veidā nav plaši izmantojams, tādēļ būtu atceļams.
Pašreizējās atvieglojumu shēmas trūkums ir tāds, ka UIN atvieglojumi ir galvenokārt orientēti uz darba integrācijas uzņēmumiem, kas nodarbina mērķa grupu personas. Taču tieši darba integrācijas sociālie uzņēmumi ir tā grupa, kurai ir visgrūtāk konkurēt tirgū, tāpēc šie uzņēmumi nevar atļauties ar saimniecisko darbību nesaistītus izdevumus, par kuriem var saņemt UIN atvieglojumu.

Ņemot vērā minēto un konsultējoties ar Latvijas Sociālās uzņēmējdarbības asociāciju, secināms, ka pašlaik atļauja daļēji sadalīt peļņu var sniegt lielākas iespējas piesaistīt investīcijas sociālās uzņēmējdarbības attīstībai, nekā UIN atvieglojumi, kuri praksē netiek izmantoti. Līdz ar to likumprojekts paredz  atteikties no UIN atvieglojumiem, kas ir noteikti 8. panta pirmās daļas 1., 2., 3. un 4. punktā, vienlaikus, saglabājot 5. punktā noteikto atvieglojumu.

Ņemot vērā minēto, likumprojekts paredz veikt grozījumu 8. panta pirmajā daļā, 9. pantā un 11. panta trešajā daļā.
Vienlaikus likumprojekts paredz papildināt pārejas noteikumus ar 6. punktu, nosakot, ka Likuma 5. panta otrajā daļā par 3. punkta izslēgšanu un grozījums par šā likuma 8. panta pirmās daļas un 9. panta otrās daļas izteikšanu jaunā redakcijā stājas spēkā 2027. gada 1. janvārī. Pārejas periods ir nepieciešams, lai nodrošinātu iespēju sociālajiem uzņēmumiem, kuri jau pieteicās UIN atvieglojumiem, izmantot minēto atbalstu.
Problēmas apraksts
Likuma 5. panta piektā daļa paredz, ka sociālā uzņēmuma statusu iegūst ar dienu, kad stājies spēkā Labklājības ministrijas lēmums par sociālā uzņēmuma statusa piešķiršanu. Saskaņā ar Administratīvā procesa likuma 70. panta pirmo daļu, ja ārējā normatīvajā aktā vai pašā administratīvajā aktā nav noteikts citādi, tad administratīvais akts stājas spēkā ar brīdi, kad tas paziņots adresātam. Administratīvo aktu paziņo adresātam atbilstoši Paziņošanas likumam. Ja iestāde izvēlas sūtīt nelabvēlīgu administratīvo aktu pa pastu, tad to noformē kā ierakstītu pasta sūtījumu. Saskaņā ar Paziņošanas likuma 9. pantu, dokuments, kas sūtīts, izmantojot elektroniskos sakarus, uzskatāms par paziņotu otrajā darba dienā pēc tā nosūtīšanas.
4.3.3.3.pasākuma “Atbalsts sociālajai uzņēmējdarbībai” ietvaros paredzēts atbalsts sociālajiem uzņēmumiem, kas nodarbina personas ar invaliditāti un personas ar garīga rakstura traucējumiem, kuras pakļautas sociālajai atstumtībai un diskriminācijas riskam, kompensējot tiem valsts sociālās apdrošināšanas obligāto iemaksu darba devēja daļu, vienreizēju darba algu un darba devēja izmaksātās slimības naudu, kā rezultātā tiek veicināta sekmīgāka iekļaušanās nodarbinātībā.
Risinājuma apraksts
Lai neierobežotu kompensācijas aprēķina periodu, ir nepieciešams veikt grozījumus 5. panta piektajā daļā, nosakot, ka sociālo uzņēmuma statusu iegūst ar dienu, kad pieņemts Labklājības ministrijas lēmums.
Problēmas apraksts
Viens no sociālās uzņēmējdarbības sociālajiem mērķiem ir mērķa grupas nodarbināšana (darba integrācija). Saskaņā ar datiem uz 2025. gada 11. aprīli Latvijā 21 % no visiem sociālajiem uzņēmumiem ir darba integrācijas sociālie uzņēmumi. Patlaban darba integrācijas sociālie uzņēmumi sasniedz sociālo mērķi, nodarbinot mērķa grupu pārstāvjus, tai skaitā personas ar invaliditāti, savā uzņēmumā.
Ņemot vērā sociālās uzņēmējdarbības nozares pārstāvju priekšlikumu, kā arī Plāna personu ar invaliditāti vienlīdzīgu iespēju veicināšanai 2024.–2027. gadam 3. rīcības virziena “Veicināt personu ar invaliditāti iekļaujošu nodarbinātību” 3.13. apakšpunktu, nepieciešams nodrošināt sociālajiem uzņēmumiem iespēju ne tikai nodarbināt personas ar invaliditāti savā uzņēmumā, bet arī sniegt darbiekārtošanas pakalpojumus, kas tiks uzskatāms par darba integrācijas veidu.
Latvijā darbiekārtošanas pakalpojumu sniegšanu regulē Bezdarbnieku un darba meklētāju atbalsta likums un Ministru kabineta 2007. gada 3. jūlija noteikumi Nr. 458 "Komersantu - darbiekārtošanas pakalpojumu sniedzēju - licencēšanas un uzraudzības kārtība" (turpmāk – MK noteikumi Nr. 458). Saskaņā ar MK noteikumu Nr. 458 2. punktu komersants ir tiesīgs sniegt darbiekārtošanas pakalpojumus, ja ir saņēmis Nodarbinātības valsts aģentūras izsniegtu licenci.
Sociālās uzņēmējdarbības galvenais mērķis ir nevis peļņas gūšana, bet sociālās ietekmes radīšana. Darbiekārtošanas pakalpojumu sniegšana personām ar invaliditāti veicinās minētas mērķa grupas nodarbinātību, tādējādi radot pozitīvu sociālo ietekmi.
Risinājuma apraksts
Ņemot vērā minēto, lai neradītu lieku administratīvo slogu sociālajiem uzņēmumiem, kuri sniegs darbiekārtošanas pakalpojumus personām ar invaliditāti, likumprojekts paredz noteikt, ka sociālais uzņēmums var sniegt darbinieku ar invaliditāti darbiekārtošanas pakalpojumus, nepiemērojot Bezdarbnieku un darba meklētāju atbalsta likumā darbiekārtošanas pakalpojumu sniedzējiem noteiktās prasības un Darba likumā noteiktās prasības par darba samaksu dīkstāves laikā, ja kopš sociālā uzņēmuma statusa piešķiršanas dienas pagājuši ne mazāk kā trīs gadi vai ja sociālo uzņēmumu dibināja sabiedriskā labuma organizācija, kura ne mazāk kā trīs gadus darbojas, sniedzot labumu personām ar invaliditāti.
Vēršam uzmanību, ka sociālo uzņēmumu darbības uzraudzību nodrošina Labklājības ministrija. Sociālajiem uzņēmumiem ir izvirzītas gan tādas pašas, gan arī daudz stingrākas prasības, nekā komersantiem – darbiekārtošanas pakalpojumu sniedzējiem, līdz ar to nav nepieciešams veikt dubulto uzraudzību, jo minētais rada lieku administratīvo slogu gan sociālajiem uzņēmumiem, gan arī valsts pārvaldei.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Sociālie uzņēmumi
Ietekmes apraksts
Daļēja peļņas sadale var motivēt investorus ieguldīt sociālajos uzņēmumos un tādējādi sekmēt to attīstību.
2.2. Tiesiskā regulējuma ietekme uz tautsaimniecību
Vai projekts skar šo jomu?
-
2.3. Administratīvo izmaksu monetārs novērtējums
Vai projekts skar šo jomu?
-
2.4. Atbilstības izmaksu monetārs novērtējums
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2023. gada 19. decembra noteikumi Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai" īstenošanas noteikumi" (turpmāk – MK noteikumi Nr. 818).
Pamatojums un apraksts
Ņemot vērā  to, ka likumprojekts paredz izveidot jaunu darba integrācijas uzņēmumu veidu – darbiekārtošanas pakalpojumu sniedzēji, MK noteikumos Nr. 818 ir nepieciešams iestrādāt prasības minētajiem uzņēmumiem.
Atbildīgā institūcija
Labklājības ministrija
4.1.2. Ministru kabineta 2018. gada 27. marta noteikumi Nr. 173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību" (turpmāk – MK noteikumi Nr. 173).
Pamatojums un apraksts
Ņemot vērā  to, ka likumprojekts paredz izveidot jaunu darba integrācijas uzņēmumu veidu – darbiekārtošanas pakalpojumu sniedzēji, MK noteikumos Nr. 173 ir nepieciešams iestrādāt prasības minētajiem uzņēmumiem.
Atbildīgā institūcija
Labklājības ministrija
4.1.3. Ministru kabineta 2018. gada 20. februāra noteikumi Nr. 101 "Noteikumi par Sociālo uzņēmumu komisiju" (turpmāk – MK noteikumi Nr. 101).
Pamatojums un apraksts
Likumprojekts paredz Sociālo uzņēmumu komisijas darbības optimizāciju. Ņemot vērā minēto grozījumu, ir nepieciešams veikt grozījumus MK noteikumos Nr. 101, lai precizētu Sociālo uzņēmumu komisijas atzinumu sniegšanas kārtību.
Atbildīgā institūcija
Labklājības ministrija
4.1.4. Uzņēmumu ienākuma nodokļa likums
Pamatojums un apraksts
Ņemot vērā to, ka likumprojekts paredz atteikties no uzņēmumu ienākuma nodokļa atvieglojumiem, kas ir noteikti Sociālā uzņēmuma likuma 8. panta pirmās daļas 1., 2., 3. un 4. punktā, ir nepieciešams veikt grozījumus Uzņēmumu ienākuma nodokļa likumā, no tā izslēdzot 8. panta 12. daļu.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Biedrība "Latvijas Sociālās uzņēmējdarbības asociācija"
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/136c83b1-2051-4f39-82f5-aaaeb3a8b615
6.3. Sabiedrības līdzdalības rezultāti
Viedokļi nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Sociālo uzņēmumu komisija
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Sociālo uzņēmumu komisija
	samazinās
Vērtības nozīme:
	15,16
Viena komisijas locekļa stundas samaksas likme
	1,00
Laika patēriņš, izskatot vienu gada darbības pārskatu.
	5
Komisijas locekļu skaits, kas nav pilnvarotas amatpersonas un kuri saņem atlīdzību par darbu komisijā.
	83,0
Indikatīvs izskatāmo gada darbības pārskatu skaits par 2024. gadu. Turpmākajos gados skaits var mainīties, ņemot vērā kopējo sociālo uzņēmumu skaitu.
	-6 291,40
	Saskaņā ar Sociālā uzņēmuma likuma 6. panta trešās daļas 2. punktu Sociālo uzņēmumu komisijas (turpmāk – Komisija) locekļi izskata visu sociālo uzņēmumu gada darbības pārskatus. Ņemot vērā minēto, 2025. gadā Komisijai būtu jāvērtē 230 gada darbības pārskati par 2024.gadu, kas izmaksā 17 434 euro.

Gada darbības pārskati (230x15,16x5), sociālā uzņēmuma statusa iesniegumu izvērtēšana 4 548 euro (60x15,6x5) un sēdes 2 274 euro (15x2x15,16x5), kopā 24 256 euro. Likumprojekts paredz, ka turpmāk Komisija izskatīs reģistrēto sociālo uzņēmumu gada darbības pārskatus tikai gadījumos, kad tiks konstatēta iespējamā neatbilstība. 

Ņemot vērā līdzšinējo pieredzi, var secināt, ka jaunā kārtība samazina Komisijā izskatāmo gada darbības pārskatu skaitu indikatīvi par 36%, pārējās pozīcijas atstājot nemainīgas, kopējās izmaksas būs 13 113,40 euro (6 291,4 + 4 548 + 2 274).

	Kopā
	-6 291,40
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Sk. skaidrojumu aprēķinu pamatojumā.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

